«Χριστουγεννιάτικος Λαβύρινθος» στο 16ο Δημοτικό Σχολείο Ρεθύμνου!
2025-12-14 15:00 - 20:00 (Europe/Athens) | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Δρώμενα, τραγούδια, μουσική με δυνατό χριστουγεννιάτικο άρωμα!
Την Κυριακή 14 Δεκεμβρίου, στις 3:00 μ.μ., το 16ο Δημοτικό Σχολείο μεταμορφώνεται σε έναν μαγικό χριστουγεννιάτικο λαβύρινθο γεμάτο εκπλήξεις!
Τι σε περιμένει στις 3μμ -5μμ:

Μυστικά περάσματα και γωνιές-έκπληξη στον λαβύρινθο
Αναζήτηση του Άι Βασίλη με παιχνίδια και γρίφους

Τι σε περιμένει 5.30- 8μμ:

Δρώμενα, τραγούδια και μουσική με δυνατό χριστουγεννιάτικο άρωμα!

Παράλληλες δράσεις:

Το Εργαστήρι των Ξωτικών
Χριστουγεννιάτικο Παζάρι
Το Ζαχαρόσπιτο

Προσκαλούνται μαθητές, γονείς, φίλοι και… όλοι όσοι νιώθουν ακόμα παιδιά!
Φόρεσε το πιο ζεστό σου χαμόγελο, βάλε την καλύτερή σου γιορτινή διάθεση
και έλα να χαθούμε για λίγο… σε έναν λαβύρινθο γεμάτο Χριστούγεννα!
Η Σχολική Κοινότητα του 16ου Δημοτικού Σχολείου Ρεθύμνου

«Χωριό των ξωτικών» στην Κάλυβο Μυλοποτάμου
2025-12-14 18:00 | Κάλυβος Μυλοποτάμου, Kalivos, Ρεθύμνου, 740 51, Greece
Το Σάββατο 6 και την Κυριακή 14 Δεκεμβρίου, η Καλύβος μεταμορφώνεται σε ένα παραμυθένιο σκηνικό, γεμάτο φως, χρώμα και χριστουγεννιάτικη μαγεία. Μικροί και μεγάλοι θα έχουν την ευκαιρία να απολαύσουν μια όμορφη διαδρομή στο χωριό των ξωτικών, όπου κάθε γωνιά κρύβει και μια μικρή έκπληξη.
Τα χαμογελαστά ξωτικά υποδέχονται τους επισκέπτες, μοιράζοντας χαρά, παιχνίδι και γιορτινή διάθεση. Το χωριό ζωντανεύει με μουσικές, λαμπερές διακοσμήσεις και δραστηριότητες που θα ενθουσιάσουν όλη την οικογένεια.
Και το καλύτερο; Η είσοδος είναι ελεύθερη για όλους!
Ελάτε να ζήσουμε μαζί μια αξέχαστη γιορτινή εμπειρία, γεμάτη μαγεία και παιδικό ενθουσιασμό. Το χωριό των ξωτικών σας περιμένει! 🎄🧝‍♂️
Το Σάββατο 6 Δεκεμβρίου μαζί μας ο Βαγγέλης Λιανάκης με τη θετική του ενέργεια και φωνή για μια καντάδα και όμορφη παρέα στο καφενείο των ξωτικών & των ευχών…
Κυριακή 14 Δεκεμβρίου, ο μοναδικός Γιώργος Αλεξαντωνάκης μας μαγεύει στα σοκάκια των ξωτικών με τη φωνή του και την παρέα στο καφενείο των ευχών…

«Νύχτα Φωτεινή»: Συναυλία στο Πανεπιστήμιο Κρήτης
2025-12-14 20:30 | Πανεπιστήμιο Κρήτης Ρέθυμνο, Πανεπιστήμιο Κρήτης, Ρέθυμνο, Ρεθύμνου, 74100, Greece
Το Πανεπιστήμιο Κρήτης διοργανώνει μια ιδιαίτερη, χειμωνιάτικη μουσική βραδιά με τίτλο «Νύχτα Φωτεινή», την Κυριακή 14 Δεκεμβρίου, στις 20:30, στο Αμφιθέατρο Δ3 της Πανεπιστημιούπολης Γάλλου στο Ρέθυμνο.
Η είσοδος είναι ελεύθερη για το κοινό.
Στη συναυλία συμμετέχουν:

η Μικτή Χορωδία ΕΥΡΙΘΥ Chorus, υπό τη διεύθυνση της Βασιλικής Μάρκου,
και η Χορωδία του Πανεπιστημίου Κρήτης (Σχολές Ρεθύμνου), με μαέστρο τη Μαριέλλα Βιτώρου.

Στο πιάνο συνοδεύει ο Δημήτρης Βαρούχας.
Η εκδήλωση υπόσχεται μια ζεστή, φωτεινή μουσική εμπειρία για όλους, φέρνοντας στο πανεπιστημιακό χώρο το πνεύμα του χειμώνα και της συνύπαρξης μέσα από τη δύναμη της χορωδιακής μουσικής.

Διαλέξεις στο Ινστιτούτο Μεσογειακών Σπουδών με θέμα: «H Κρήτη των οθωμανικών χρόνων»
2025-12-15 19:30 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Ο δήμος Ρεθύμνου και το Ινστιτούτο Μεσογειακών Σπουδών του Ιδρύματος Τεχνολογίας και Έρευνας (ΙΤΕ) οργανώνουν για το έτος 2025 μια σειρά από ομιλίες που απευθύνονται στο ευρύ κοινό της πόλης μας. Στις ομιλίες αυτές, ανοιχτές στον καθένα, οι ερευνητές του Ινστιτούτου θα παρουσιάσουν στοιχεία από το ερευνητικό τους έργο με τρόπο εύληπτο, και θα ακολουθεί συζήτηση.
Τη Δευτέρα 15 Δεκεμβρίου 2025, στις 19.30, θα πραγματοποιηθούν ομιλίες των Αντώνη Αναστασόπουλου, Γιάννη Σπυρόπουλου και Πέτρου Καστρινάκη με γενικό θέμα «H Κρήτη των οθωμανικών χρόνων»
Πιο συγκεκριμένα, θα πραγματοποιηθούν οι ομιλίες:

Αντώνης Αναστασόπουλος, αναπληρωτής καθηγητής Πανεπιστημίου Κρήτης και συνεργαζόμενο μέλος του ΙΜΣ-ΙΤΕ: Το φθαρτό και το αιώνιο: μουσουλμανικές επιτύμβιες στήλες από την οθωμανική Κρήτη
Γιάννης Σπυρόπουλος, κύριος ερευνητής ΙΜΣ-ΙΤΕ: Τα Σφακιά στις παραμονές του 1821: η οπτική των οθωμανικών πηγών
Πέτρος Καστρινάκης, μεταδιδακτορικός ερευνητής ΙΜΣ-ΙΤΕ: Η πόλη-λιμάνι των Χανίων τον 19ο αιώνα

Οι εκδηλώσεις θα γίνονται απόγευμα Δευτέρας, προς την αρχή κάθε μήνα, στον χώρο του Ινστιτούτου Μεσογειακών Σπουδών στην παλιά πόλη, Νικηφόρου Φωκά 130 και Μελισσινού (στο τέλος του Μακρύ Στενού). Τις ομιλίες θα μπορεί να τις παρακολουθήσει όποιος ενδιαφέρεται και από το διαδίκτυο.
Μπορείτε να παρακολουθήσετε και διαδικτυακά με το σύνδεσμο εδώ.

Η παράσταση «Ο Ιδανικός στην Γαία και στην ΣτιγμηΓαία» στο Σπίτι του Πολιτισμού
2025-12-15 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Μια ξεχωριστή θεατρική βραδιά προσφέρει η Εφηβική Θεατρική Ομάδα Ρεθύμνου με την παράσταση «Ο Ιδανικός στην Γαία και στην ΣτιγμηΓαία», βασισμένη στο ομώνυμο έργο του Ερωτόκριτου Κυμιωνή. Τη θεατρική απόδοση υπογράφουν η Μαρία Βαφειάδου και ο Γιώργος Πίτσης.
Η εκδήλωση πραγματοποιείται στο πλαίσιο της δράσης «Μαζί Μπορούμε – Σχολή Αγάπης Εαυτού».
Η παράσταση θα παρουσιαστεί τη Δευτέρα 15 Δεκεμβρίου, στις 20:00, στο Σπίτι του Πολιτισμού.
Τελεί υπό την αιγίδα του Εμπορικού Συλλόγου Ρεθύμνης, ενώ συνδιοργανώνεται από το Επιμελητήριο Ρεθύμνης, τον Εμπορικό Σύλλογο Ρεθύμνης και τον Δήμο Ρεθύμνης.
Η είσοδος είναι ελεύθερη για το κοινό.

Χριστουγεννιάτικη συναυλία με μαθητές και μαθήτριες του Δημοτικού Ωδείου Ρεθύμνης
2025-12-17 18:00 - 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Χριστουγεννιάτικη συναυλία με μαθητές και μαθήτριες του Δημοτικού Ωδείου Ρεθύμνης θα πραγματοποιηθεί στο Σπίτι του Πολιτισμού, την Τετάρτη 17 Δεκεμβρίου στις 18.00.
Μαθητές και καθηγητές του Ωδείου θα παρουσιάσουν ένα μουσικό πρόγραμμα αφιερωμένο στο πνεύμα των Χριστουγέννων, προσκαλώντας το κοινό σε μια βραδιά γεμάτη μελωδίες και εορταστική ατμόσφαιρα.
Είσοδος ελεύθερη.

Εκδήλωση για τα 80 χρόνια της Δημόσιας Κεντρικής Βιβλιοθήκης Ρεθύμνου
2025-12-17 19:30 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Εκδήλωση αφιερωμένη στα ογδοντάχρονα της ιστορίας της διοργανώνει η Δημόσια Κεντρική Βιβλιοθήκη Ρεθύμνου την προσεχή Τετάρτη 17 Δεκεμβρίου στις 19:30 στο χώρο της. Σ’ αυτήν το μέλος του Εφορευτικού Συμβουλίου δρ. Χάρης Στρατιδάκης θα αναπτύξει το θέμα «Ψηφίδες από την ιστορία της Βιβλιοθήκης του Ρεθύμνου», ενώ εμβόλιμα έχουν παρακληθεί να μιλήσουν για τα πεπραγμένα των περιόδων που είχαν την ευθύνη λειτουργίας της οι παλιοί της διευθυντές Μιχάλης Τζεκάκης και Γιάννης Παπιομύτογλου.
Παρέμβαση θα κάνει ο Αντιδήμαρχος Πολιτισμού του Δ. Ρεθύμνης Μάνος Τσάκωνας, κατά την οποία θα παρουσιάσει το τετράδιο με την ιδρυτική πράξη της «Πνευματικής Εστίας».
Ο κύριος ομιλητής θα εκκινήσει με την προϊστορία της Βιβλιοθήκης, η οποία έχει διάρκεια δεκατριών δεκαετηρίδων. Ανάγεται στη δεύτερη δεκαετία του 19ου αιώνα, όταν στο Ρέθυμνο έφτασε ως δάσκαλος ο Ιωάννης Μεταξάς, αργότερα επίσκοπος Ρηθύμνης. Το 1843 κληροδότησε την εκλεκτή βιβλιοθήκη του στο Κοινό της Πόλεως. Το 1879 εμπλουτίστηκε περαιτέρω με 700 τόμους της δωρεάς Εμμανουήλ Βυβιλάκη και το 1887 περιήλθε στον Φιλεκπαιδευτικό Σύλλογο Ρεθύμνης, ο οποίος και τη λειτούργησε, επαυξάνοντας την.
Μετά τη διάλυση του Συλλόγου το περιεχόμενό της αποθηκεύτηκε στο Παλιό Δημαρχείο και από το 1945 αποτέλεσε τον πυρήνα της Βιβλιοθήκης της Πνευματικής Εστίας, που συστήθηκε με πρωτοβουλία του Πολύβιου Τσάκωνα και τη συμμετοχή του συνόλου του πνευματικού κόσμου της πόλης. Από εκεί και πέρα ξεκίνησε η καθαυτή ιστορία της, που καθορίστηκε από την αναγνώρισή της ως δημόσια το 1953 και από το 1972 ως κεντρική, οπότε με τα βιβλιο-αυτοκίνητά της κάλυψε ολόκληρη την Κρήτη. Σταθμός στην ιστορία της ήταν η μετακόμιση το 2017 σε νέο, επιφανές και ιδιόκτητο κτήριο. Τα τελευταία χρόνια επιχειρείται ένα άνοιγμα στην τοπική κοινωνία, το οποίο αποδεικνύεται εξαιρετικά ελπιδοφόρο.
Η εκδήλωση διοργανώνεται στα πλαίσια της σειράς εκδηλώσεων τοπικής ιστορίας και πολιτισμού «Σαν να ’ταν χτες» και θα συνοδεύεται από προβολή διαφανειών. Θα τη συντονίσει ο Πρόεδρος του Εφορευτικού Συμβουλίου Καθ. Κωνσταντίνος Σπανουδάκης.
Από τη Δημόσια Κεντρική Βιβλιοθήκη Ρεθύμνου

«Οι κατσαρόλες του Σεϊχη»: Παρουσίαση βιβλίου και έκθεση ζωγραφικής του Αλέξανδρου Ανδρουλάκη
2025-12-17 19:30 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Τι κάνει ένας ζωγράφος όταν χάνει τα χρώματα και όλος ο κόσμος γίνεται γκρίζος; Μα, φυσικά, πάει στον Σοφό Μάγο του βουνού για βοήθεια. Τι να τράβηξε άραγε, από κει και μετά, μέχρι να τα ξαναβρεί και να τα παρουσιάσει μπροστά σε κοινό πολύχρωμο κι ωραίο;
Τι κάνει ένας συγγραφέας όταν ο Κακός Μάγος της Ματαίωσης ρίχνει Ξόρκι στην Πολιτεία των Λέξεων και δεν μπορεί να σταυρώσει, όχι μια ιστορία, αλλά ούτε μια λέξη;
Τέλος, τι γίνεται όταν ο συγγραφέας αυτός είναι το ίδιο πρόσωπο με τον ζωγράφο;
Οι απαντήσεις θα δοθούν την Τετάρτη 17 Δεκεμβρίου στις 19:30 στον Πολυχώρο «Τζεπέτο».
Έκθεση ζωγραφικής του Αλέξανδρου Ανδρουλάκη και παρουσίαση του βιβλίου του «Οι Κατσαρόλες του Σεΐχη» με διηγήματα παράδοξα, αλλά και αναμενόμενα!
Σχόλιο: Constantino Costa και άλλοι… (ίσως, ποιος να ξέρει;)

«Χάμελιν»: Παρουσίαση του βιβλίου του Θωμά Καντιφέ!
2025-12-18 19:30 | Θεατρικός Περίπλους, Φρυγανάκη, Ρέθυμνο, Ρεθύμνου, 74132, Greece
Με πολλή μεγάλη χαρά ο Θεατρικός Περίπλους υποδέχεται μικρούς και μεγάλους στην παρουσίαση του νέου βιβλίου του Θωμά Καντιφέ, «Χάμελιν», με το κείμενο της ομώνυμης παράστασης που άφησε εποχή, σε επιμέλεια της Άννας Τζανιδάκη και εικονογράφηση του Θανάση Παπαθανασίου.
Παρουσίαση «Χάμελιν» – Μια μεγάλη θεατρική γιορτή!
Πέμπτη 18 Δεκεμβρίου – ώρα 7.30 μ.μ.
Η παράσταση, που παρακολούθησαν –εκτός από πάρα πολλούς Ρεθεμνιώτες– θεατές από όλη την Κρήτη αλλά και την Αθήνα, αγαπήθηκε ιδιαίτερα κατά τη θεατρική περίοδο 2022-23, χαρίζοντάς της σειρά από sold-out και ενθουσιώδη σχόλια, γεγονός που την καθιέρωσε ως μία από τις πιο επιτυχημένες παραγωγές του Θεατρικού Περίπλου.
Ο Θωμάς Καντιφές, γνωστός και εξαιρετικά αγαπητός για την προσφορά του στο θέατρο όλα αυτά τα χρόνια, έγραψε το κείμενο της παράστασης, το οποίο εκδόθηκε πλέον σε βιβλίο – ένα κείμενο που ζωντανεύει ξανά τη μυστηριώδη ιστορία του Μαγικού Αυλητή, των παιδιών της πολιτείας του Χάμελιν και τη διαχρονική πολιτική διαφθορά. Ένα πολυεπίπεδο κείμενο με μηνύματα για κάθε ηλικία!

Παράλληλα, το φουαγιέ του θεάτρου έχει μετατραπεί σε μια μοναδική έκθεση με τα σκηνικά και τα κουστούμια της παράστασης που λάτρεψαν μικροί και μεγάλοι. Φροντισμένες κατασκευές που έφτιαξε ο ίδιος ο θίασος με την καθοδήγηση του Θανάση Παπαθανασίου, για τις ανάγκες της παράστασης, τα κουστούμια του Μάγου Αυλητή και του Δημάρχου, τα… ποντίκια του Χάμελιν και φυσικά η ομάδα του Θεατρικού Περίπλου θα υποδεχτεί το κοινό σ’ αυτή τη μεγάλη θεατρική γιορτή!
ΠΑΡΟΥΣΙΑΣΗ ΒΙΒΛΙΟΥ «ΧΑΜΕΛΙΝ»
ΠΕΜΠΤΗ 18 ΔΕΚΕΜΒΡΙΟΥ 2025
Ώρα 7:30 μ.μ. – Ελεύθερη είσοδος
Στο θέατρο του Θεατρικού Περίπλου (Σκηνή «Τιτίκα Νικηφοράκη», Φρυγανάκη 46, Μασταμπάς)

Παρουσίαση του εικονογραφημένου παιδικού βιβλίου «Γράμματα στον Άι Βασίλη»
2025-12-19 18:00 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Οι εκδόσεις Δίσιγμα διοργανώνουν τη διαδραστική παρουσίαση του εικονογραφημένου παιδικού βιβλίου «Γράμματα στον Άι Βασίλη» της Σοφίας Νικολιδάκη, σε εικονογράφηση της Χρύσας Σπυρίδωνος, την Παρασκευή 19 Δεκεμβρίου 2025 στις 18.00, στην Αίθουσα του Ιερού Ναού Αγίων Τεσσάρων Μαρτύρων.
Η συγγραφέας θα διαβάσει γράμματα που στέλνουν τα ζώα στον Άι Βασίλη και θα παίξει μαζί με τα παιδιά!
Το βιβλίο θα προλογίσει η εκπαιδευτικός Ρούλα Νικολουδάκη.
Είσοδος ελεύθερη.

Η παράσταση «Εγώ κι εσύ» από τον Θεατρικό Περίπλου
2025-12-19 21:00 | Περιηγητική Λέσχη Ρεθύμνου, Αγ. Φραγκίσκου 1, Ρέθυμνο, Ρεθύμνου, 74100, Ελλάδα
Το έργο «Εγώ κι εσύ» της Lauren Gunderson για 2η φορά στην Ελλάδα από τον Θεατρικό Περίπλου σε σκηνοθεσία Μαρίας Καντιφέ.
“Ήθελα να γράψω κάτι που θα σου κόψει την ανάσα και δε θα μπορείς να το περιμένεις”, λέει η συγγραφέας του έργου L. Gunderson
H 17χρονη Καρολάιν μένει περιορισμένη στο δωμάτιο της λόγω ενός προβλήματος υγείας που έχει εκ γενετής, που δεν της επιτρέπει να πάει σχολείο. Η επαφή της με τον έξω κόσμο γίνεται μέσω των social media. Όλα θα αλλάξουν όταν ο 17χρονος Άντονι θα την επισκεφτεί απρόσμενα για να κάνουν μια εργασία πάνω στην ποίηση του Walt Whitman. Οι δύο έφηβοι που δε γνωρίζονταν ως τώρα θα ξεκινήσουν ένα αληθινό και μυστηριώδες ταξίδι…
Παρασκευή 19 Δεκεμβρίου – Ώρα: 21:00
Στην αίθουσα της Περιηγητικής Λέσχης Ρεθύμνου (Αγίου Φραγκίσκου 2, Παλιά Πόλη, Ρέθυμνο)
Είσοδος: 15€ και 13€
Τηλέφωνο κρατήσεων: 6945458516
Σκηνοθεσία & Acting Coaching: Μαρία Καντιφέ
Μετάφραση: Χρήστος Νικολόπουλος
Πρωταγωνιστούν: Μαρία Σκορδίλη, Μάριος Μαραγκουδάκης
Σκηνικά: Θωμάς Καντιφές
Φωτισμοί: Μαρία Καντιφέ
Προβολές: Άννα Τζανιδάκη
Χειρισμός Ήχου: Γιάννης Μαθιουδάκης
Βοηθοί Σκηνοθέτριας: Άννα Τζανιδάκη, Γιάννης Μαθιουδάκης
Βοηθοί Σκηνής: Θωμάς Καντιφές, Αντρέας Διαμαντάκης, Γιάννης Μαθιουδάκης
Φωτογραφία Αφίσας: Γιάννης Μανιατάκης
Σχεδιασμός Αφίσας: Άννα Τζανιδάκη
Για το «Εγώ κι εσύ», η Λόρεν Γκάντερσον τιμήθηκε με το βραβείο Steinberg/ATCA New Play Award, ενώ ήταν υποψήφια και για το βραβείο Susan Smith Blackburn Prize.
Το κείμενο κυκλοφορεί από την ΚΑΠΑ Εκδοτική
Σε συνεργασία με την Περιηγητική Λέσχη Ρεθύμνου.

Έκθεση εκδόσεων θεατρικών έργων και μελετών από εκδοτικούς οίκους στην Κρήτη
2025-12-20 10:30 - 13:30 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Ο Τομέας Θεατρολογίας του Ινστιτούτου Μεσογειακών Σπουδών του Ιδρύματος Τεχνολογίας και Έρευνας οργανώνει έκθεση εκδόσεων θεατρικών έργων και μελετών που έχουν πραγματοποιηθεί από εκδοτικούς οίκους στην Κρήτη. Η έκθεση έχει στόχο να αναδείξει την πλούσια εκδοτική δραστηριότητα που λαμβάνει χώρα στους διαφορετικούς νομούς της Κρήτης και που είναι σχεδόν άγνωστη στο ευρύτερο κοινό.
Η έκθεση έχει στόχο να αναδείξει την πλούσια εκδοτική δραστηριότητα που λαμβάνει χώρα στους διαφορετικούς νομούς της Κρήτης και που είναι σχεδόν άγνωστη στο ευρύτερο κοινό. Η έκθεση περιλαμβάνει ποικίλους εκδοτικούς οίκους από το Ρέθυμνο, το Ηράκλειο και τα Χανιά που έχουν εντάξει στον εκδοτικό τους προγραμματισμό των τελευταίων ετών βιβλία σχετικά με το θέατρο, θεατρικά έργα και μελέτες αφήνοντας το δικό τους αυθεντικό στίγμα στην καλλιέργεια του θεατρικού πολιτιστικού προϊόντος στην Κρήτη, καθώς και ελάχιστες επιλεγμένες πρόσφατες μελέτες για το θέατρο στην Κρήτη από αθηναϊκούς εκδοτικούς οίκους. Στόχος της έκθεσης είναι να φέρει το κοινό του Ρεθύμνου και των επισκεπτών του με την σύγχρονη εκδοτική δραστηριότητα στην Κρήτη μέσω του πολιτιστικού αγαθού του θεάτρου.
Η έκθεση υλοποιείται με την χρηματοδότηση και υπό την αιγίδα του Υπουργείου Πολιτισμού στο πλαίσιο του προγράμματος «Θεατρική φιλαναγνωσία, σύγχρονη θεατρική συγγραφική πρακτική και εκδοτική παραγωγή» του Υπουργείου Πολιτισμού.
Η έκθεση πραγματοποιείται στην «Αίθουσα Ανασκαφών» του Ινστιτούτου Μεσογειακών Σπουδών (Νικηφόρου Φωκά 130) και είναι ανοιχτή στο κοινό από την Πέμπτη 18 Δεκεμβρίου μέχρι και το Σάββατο 20 Δεκεμβρίου 2025, ώρα 10:30 – 13:30.
Είσοδος ελεύθερη.

«Το Ξωτικό της Χαράς» στην Πλατεία Αγίου Γεωργίου (Πεταλιώτη)
2025-12-20 11:00 | Ιερός Ναός Αγίου Γεωργίου Πεταλιώτου, Σικελιανού 10, Ρέθυμνο, Ρεθύμνου, 74100, Ελλάδα
Ο Δήμος Ρεθύμνης, το Επιμελητήριο Ρεθύμνου και ο Εμπορικός Σύλλογος Ρεθύμνου προσκαλούν μικρούς και μεγάλους σε μία γιορτινή δράση με τίτλο «Το Ξωτικό της Χαράς», το Σάββατο 20 Δεκεμβρίου 2025, στις 11:00 το πρωί, στην Πλατεία Αγίου Γεωργίου (Πεταλιώτη).
Η εκδήλωση περιλαμβάνει δημιουργική απασχόληση και ψυχαγωγικές δραστηριότητες για παιδιά, δημιουργώντας μία χαρούμενη χριστουγεννιάτικη ατμόσφαιρα!

Αποσπερίδες αφήγησης στο Αντίβαρο: Παραμύθια και λαϊκές ιστορίες του Δωδεκαημέρου
2025-12-20 18:00, 2025-12-21 12:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Το θέατρο Αντίβαρο και ο Στέλιος Πελασγός (www.storytelling.gr) διοργανώνουν τέσσερεις αποσπερίδες αφήγησης για παιδιά, νέους και ενήλικες 4-104 ετών.
Η παράσταση αφήγησης «Τι είναι δώρο» έχει παρουσιαστεί σε όλη την Ελλάδα με μεγάλη επιτυχία και έχει ζεστάνει τις καρδιές μικρών και μεγάλων βοηθώντας να σκεφτούμε την πραγματική αξία ενός δώρου στην ελληνική παράδοση.
Σε μια εποχή καταναλωτισμού ο θρύλος του Αγίου Βασιλείου και της βασιλόπιτας υπενθυμίζει την αξία της προσφοράς και της θυσίας, το λαϊκό παραμύθι «Οι γάτες» μας θυμίζει με εύθυμο τρόπο πώς ζητά, πώς δέχεται και πώς ευχαριστεί κανείς ενώ η λαϊκή και λόγια ιστορία «Το δώρο των μάγων» καταλήγει με τις μικρές και τις μεγάλες θυσίες που η αγάπη κινεί.

Σάββατα 20 και 27 Δεκεμβρίου στις 18.00
Κυριακές 21 και 28 Δεκεμβρίου στις 12.00

Φέρτε τα σκαμνάκια και τα μαξιλάρια σας από το σπίτι για να ονειρευτούμε μαζί με ανοιχτά μάτια.
Ο Δρ. Στέλιος Πελασγός ξεκίνησε την αναβίωση της τέχνης της προφορικής αφήγησης στην Ελλάδα από τα τέλη της δεκαετίας του 80. Έχει δώσει εκατοντάδες παραστάσεις αφήγησης στην Ελλάδα και το εξωτερικό για ενήλικους ή/και παιδιά και έχει διδάξει την τέχνη του σε χιλιάδες εκπαιδευτικούς, γονείς, ψυχολόγους κ.α. Είναι διδάκτωρ παιδαγωγικής και συγγραφέας δεκάδων βιβλίων λογοτεχνίας, μελετών κ.α.
Η ελληνική τηλεόραση έχει αφιερώσει τέσσερα ντοκιμαντέρ στο έργο του που έχει παιδαγωγικές και θεραπευτικές εφαρμογές καθώς αφηγείται τακτικά σε νοσοκομεία, φυλακές, ιδρύματα κ.α. Υπήρξε ιδρυτής και καλλιτεχνικός διευθυντής πολλών φεστιβάλ και είναι μόνιμος συνεργάτης φεστιβάλ και ερευνητικών κέντρων στην Ελλάδα, την Κύπρο και την Ευρώπη.

Χριστουγεννιάτικη συναυλία από το σύνολο κλαρινέτων της Δημοτικής Φιλαρμονικής
2025-12-20 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το σύνολο κλαρινέτων της Δημοτικής Φιλαρμονικής θα πραγματοποιήσει χριστουγεννιάτικη συναυλία το Σάββατο 20 Δεκεμβρίου, ώρα 19:00 στο Σπίτι του Πολιτισμού.
Το πρόγραμμα περιλαμβάνει γνωστές γιορτινές μελωδίες και μουσικά έργα που αναδεικνύουν τον χαρακτηριστικό ήχο του κλαρινέτου, δημιουργώντας μια όμορφη και ζεστή καλλιτεχνική εμπειρία για το κοινό.

«Χάρισε ένα βιβλίο, δυνάμωσε το φως!» από τη Δημόσια Κεντρική Βιβλιοθήκη Ρεθύμνου
2025-12-20 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Το Σάββατο 20 Δεκεμβρίου, στις 19:00, λίγο πριν τη μεγαλύτερη νύχτα του χρόνου, η Βιβλιοθήκη μας συμμετέχει στη φιλαναγνωστική πρωτοβουλία «Χάρισε ένα βιβλίο, δυνάμωσε το φως!» και προσκαλεί τους ενήλικες φίλους της σε μια χριστουγεννιάτικη γιορτή γεμάτη …λέξεις.
Σας περιμένουμε να παίξουμε, να διαβάσουμε ιστορίες και να θυμηθούμε πως τα βιβλία είναι πρώτα από όλα φως.
Απαραίτητη προϋπόθεση συμμετοχής:

Να φέρετε τυλιγμένο γιορτινά ένα βιβλίο καινούριο ή σε πολύ καλή κατάσταση για να το ανταλλάξουμε!

Υπεύθυνες διοργάνωσης και συντονισμού: Χρυσούλα Κορκού, Ελένη Μαργαρίτη, Εμμανουέλα Μαστοράκη

Η παράσταση «Εγώ κι εσύ» από τον Θεατρικό Περίπλου
2025-12-20 21:00 | Περιηγητική Λέσχη Ρεθύμνου, Αγ. Φραγκίσκου 1, Ρέθυμνο, Ρεθύμνου, 74100, Ελλάδα
Το έργο «Εγώ κι εσύ» της Lauren Gunderson για 2η φορά στην Ελλάδα από τον Θεατρικό Περίπλου σε σκηνοθεσία Μαρίας Καντιφέ.
“Ήθελα να γράψω κάτι που θα σου κόψει την ανάσα και δε θα μπορείς να το περιμένεις”, λέει η συγγραφέας του έργου L. Gunderson
H 17χρονη Καρολάιν μένει περιορισμένη στο δωμάτιο της λόγω ενός προβλήματος υγείας που έχει εκ γενετής, που δεν της επιτρέπει να πάει σχολείο. Η επαφή της με τον έξω κόσμο γίνεται μέσω των social media. Όλα θα αλλάξουν όταν ο 17χρονος Άντονι θα την επισκεφτεί απρόσμενα για να κάνουν μια εργασία πάνω στην ποίηση του Walt Whitman. Οι δύο έφηβοι που δε γνωρίζονταν ως τώρα θα ξεκινήσουν ένα αληθινό και μυστηριώδες ταξίδι…
Σάββατο 20 Δεκεμβρίου – Ώρα: 21:00
Στην αίθουσα της Περιηγητικής Λέσχης Ρεθύμνου
(Αγίου Φραγκίσκου 2, Παλιά Πόλη, Ρέθυμνο)
Είσοδος: 15€ και 13€
Τηλέφωνο κρατήσεων: 6945458516
Σκηνοθεσία & Acting Coaching: Μαρία Καντιφέ
Μετάφραση: Χρήστος Νικολόπουλος
Πρωταγωνιστούν: Μαρία Σκορδίλη, Μάριος Μαραγκουδάκης
Σκηνικά: Θωμάς Καντιφές
Φωτισμοί: Μαρία Καντιφέ
Προβολές: Άννα Τζανιδάκη
Χειρισμός Ήχου: Γιάννης Μαθιουδάκης
Βοηθοί Σκηνοθέτριας: Άννα Τζανιδάκη, Γιάννης Μαθιουδάκης
Βοηθοί Σκηνής: Θωμάς Καντιφές, Αντρέας Διαμαντάκης, Γιάννης Μαθιουδάκης
Φωτογραφία Αφίσας: Γιάννης Μανιατάκης
Σχεδιασμός Αφίσας: Άννα Τζανιδάκη
Για το «Εγώ κι εσύ», η Λόρεν Γκάντερσον τιμήθηκε με το βραβείο Steinberg/ATCA New Play Award, ενώ ήταν υποψήφια και για το βραβείο Susan Smith Blackburn Prize.
Το κείμενο κυκλοφορεί από την ΚΑΠΑ Εκδοτική
Σε συνεργασία με την Περιηγητική Λέσχη Ρεθύμνου.

Λαϊκή βραδιά στη Σκεπαστή Μυλοποτάμου
2025-12-20 21:00 | Σκεπαστή Μυλοποτάμου, Σκεπαστή Μυλοποτάμου, Ρεθύμνου, Ελλάδα
Λαϊκή βραδιά με την Ελένη Βεργαδη και τον Δημήτρη Κανλή στη Σκεπαστή Μυλοποτάμου.
Σάββατο 20 Δεκεμβρίου – Έναρξη 21:00
Διοργάνωση Εκπολιτιστικός Σύλλογος Σκεπαστής
Είσοδος ελεύθερη.

Ο Δημήτρης Τζίμας και ο Βαγγέλης Ματσουλιάδης στο «Διπλό μεΡάκι!»
2025-12-20 21:00 | Διπλό μεΡάκι!, Διπλό μεΡάκι!, Παλέ, Ρεθύμνου, 74053, Greece
Οι Άνω Κάτω (Δημήτρης Τζίμας – Βαγγέλης Ματσουλιάδης) ζωντανά στο Καφενείο «Διπλό μεΡάκι!» (Παλέ Δήμου Αγίου Βασιλείου, Ρέθυμνο).
Σάββατο 20 Δεκεμβρίου – Έναρξη 21:00.
Τηλ για κρατήσεις 6970834042.

Ο Γιώργος Νταγιαντάς ζωντανά στο Delina
2025-12-20 21:30 | Delina Mountain Resort, Delina Mountain Resort, Ανώγεια, Ανώγεια, Ελλάδα
Ο Γιώργος Νταγιαντάς ζωντανά στο Delina, στα Ανώγεια.
Έναρξη 21.30.
Τηλ: 2834031701, 6945667265.

Κρητική βραδιά με το Χρύσανθο Μακράκη στο Κέντρο Μύθος
2025-12-20 22:00 | Κοσμικό Κέντρο Μύθος, Αδελιανός Κάμπος, Ρέθυμνο, Ρεθύμνου, Greece
Κρητική βραδιά με το Χρύσανθο Μακράκη και το συγκρότημα του στο Κοσμικό Κέντρο – Ταβέρνα «Μύθος», στον Αδελιανό Κάμπο Ρεθύμνου.
Σάββατο 20 Δεκεμβρίου – 22:00.
Τηλέφωνο 28310 71565.

Ο Μανώλης Κονταρός στην Ταβέρνα Πόπη
2025-12-20 22:00 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Μανώλης Κονταρός με το συγκρότημα του στην Ταβέρνα Πόπη.
Σάββατο 20 Δεκεμβρίου – Έναρξη 22.00.
Τηλ κρατήσεων: 2831072270 & 6973002263.

«Παιχνιδο-Καμώματα με τα ξωτικά του Άι Βασίλη» στο 1ο Δημοτικό Σχολείο Ατσιποπούλου
2025-12-21 11:00 - 18:00 | 1ο Δημοτικο Σχολειο Ατσιποπουλου, 1ο Δημοτικό Σχολείο Ατσιπόπουλου, Ατσιπόπουλο, Ρεθύμνου, 74150, Greece
Ο Σύλλογος Γονέων και Κηδεμόνων του 1ου Δημοτικού Σχολείου Ατσιποπούλου διοργανώνει τη γιορτινή εκδήλωση «Παιχνιδο-Καμώματα με τα ξωτικά του Άι Βασίλη», την Κυριακή 21 Δεκεμβρίου, από τις 11:00 έως τις 18:00, στον χώρο του σχολείου.
Μικροί και μεγάλοι θα απολαύσουν παιχνίδια και χριστουγεννιάτικες δραστηριότητες, ενώ ο Άι Βασίλης θα βρίσκεται στο «μυστικό εργαστήριό» του για να υποδεχθεί τα παιδιά.
Η είσοδος είναι ελεύθερη.

«Τα ξετελέματα του Καραγκιόζη»: Θεατρική παράσταση με τον Γιάννη Πανταγιά
2025-12-21 18:00 - 19:00 | 2ο Δημοτικό Σχολείο Ρεθύμνου, Δημοκρατίας 1, Ρέθυμνο, Ρεθύμνου, 74100, Ελλάδα
Η σύγχρονη λαϊκή κωμωδία «Τα Ξετελέματα του Καραγκιόζη», εμπνευσμένη από το παραδοσιακό θέατρο σκιών, θα παρουσιαστεί την Κυριακή 21 Δεκεμβρίου, στις 18:00, στο 2ο Δημοτικό Σχολείο Ρεθύμνου.
Το έργο ανεβαίνει από το Θέατρο Τέχνης «Σβούρα», σε σκηνοθεσία και κείμενο του Γιάννη Πανταγιά, ο οποίος πρωταγωνιστεί στον ρόλο του Καραγκιόζη.
Πρόκειται για μια παράσταση που παντρεύει την παράδοση με τη σύγχρονη θεατρική τέχνη. Με φρέσκια ματιά και ζωντανές ερμηνείες, διατηρεί το πνεύμα και την αλήθεια του Καραγκιόζη, προσφέροντας άφθονο γέλιο και ψυχαγωγία σε θεατές κάθε ηλικίας.

Συντελεστές & Ηθοποιοί:

Καραγκιόζης – Γιάννης Πανταγιάς
Σήφης – Ζαχαρίας Σπυριδάκης
Αγλαΐα – Βάσω Βαλαβάνη
Βεζυροπούλα / Άνναμπελ – Ηλιάνα Μαρκάκη

Σκηνοθεσία & Κείμενο: Γιάννης Πανταγιάς
Κουστούμια: Στέλλα Σπυριδάκη
Χορός – Κίνηση – Διδασκαλία: Ροδούλα Κρανιωτάκη
Ειδικά Εφέ: Γιώργος Μοσχονάς .
Είσοδος ελεύθερη!
Διοργάνωση:

Δήμος Ρεθύμνης
Εμπορικός Σύλλογος Ρεθύμνου
Επιμελητήριο Ρεθύμνης

Ένα Ταξίδι στο Σεντούκι των Χριστουγεννιάτικων Αναμνήσεων από το Μουσικό Καρπό
2025-12-21 18:00 - 20:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Η πόλη του Ρεθύμνου θα γεμίσει με τις πιο γλυκές χριστουγεννιάτικες μελωδίες, μέσα από μια ξεχωριστή εκδήλωση που διοργανώνει ο Μουσικός Καρπός, σε συνδιοργάνωση με την Περιφέρεια Κρήτης, το Κέντρο Πρόληψης Ρεθύμνου και τον Εθνικό Οργανισμό Πρόληψης και Αντιμετώπισης Εξαρτήσεων.
Η εκδήλωση θα πραγματοποιηθεί την Κυριακή 21 Δεκεμβρίου, στις 18:00 με τη συμμετοχή της Παιδικής – Νεανικής Χορωδίας και στις 19:00 με τη συμμετοχή της Χορωδίας Ενηλίκων του Μουσικού Καρπού, στην αίθουσα «Παντελής Πρεβελάκης», Βερνάδου 1.
Ομιλητής της εκδήλωσης θα είναι ο Πρόεδρος του Κέντρου Πρόληψης και Εντεταλμένος Περιφερειακός Σύμβουλος Πολιτικής Προστασίας κ. Μιχάλης Σαρρής με θέμα: «Συνεργασία, Πρόληψη, Υποστήριξη: Η χρονιά σε αριθμούς και δράσεις».
Είσοδος Ελεύθερη.

Χριστουγεννιάτικη Συναυλία από τους μαθητές του Δημοτικού Ωδείου Ρεθύμνης
2025-12-22 18:00 - 19:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Χριστουγεννιάτικη Συναυλία από τους μαθητές του Δημοτικού Ωδείου Ρεθύμνης.
Σπίτι του Πολιτισμού (Βερνάδου 12, Παλιά πόλη)
Δευτέρα 22 Δεκεμβρίου – Ώρα Έναρξης: 18:00
Είσοδος Ελεύθερη

Χριστουγεννιάτικο κέρασμα σοκολάτας
2025-12-22 19:00 - 21:00 | Πηγάδι στην Εθνικής Αντιστάσεως, Ethnikis Antistaseos, Rethymno, Ρεθύμνου, 741 31, Greece
Με επίκεντρο το Πηγάδι στην οδό Εθνικής Αντιστάσεως θα πραγματοποιηθεί παιδική εκδήλωση με κέρασμα σοκολάτας, candy bars και ποπ κορν.
Δευτέρα 22/12 – 19:00 – 21:00.

«Χριστουγεννιάτικος Σταθμός» στα Μυριοκέφαλα Ρεθύμνου
2025-12-23 17:00 - 20:00 | Μυριοκέφαλα, Μυριοκέφαλα Ρεθύμνου, Ρεθύμνου, Ελλάδα
«Χριστουγεννιάτικος Σταθμός» στα Μυριοκέφαλα Ρεθύμνου με:

Face painting
Μπαλονοκατασκευές,
Χριστουγεννιάτικες κατασκευές & εικαστικά
Χορός με την χριστουγεννιάτικη μεγαλοφιγούρα Ρούντολφ
Σαπουνόφουσκες
Χριστουγεννιάτικο αισθητηριακό παιχνίδι για βρέφη (παρέα με γονείς) και νήπια

Η παράσταση «Αυτή δεν είναι μια χριστουγεννιάτικη ιστορία» στο The Garage
2025-12-23 18:00 - 19:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Μα όχι, αυτή ΔΕΝ είναι μια χριστουγεννιάτικη ιστορία! Ή μήπως είναι;
Δυο καλικάντζαροι να πουν μια χριστουγεννιάτικη ιστορία; Πού ξανακούστηκε;
Η παιδική σκηνή της ΑΥΛΗΣ ΤΩΝ ΘΑΥΜΑΤΩΝ παρουσιάζει τη νέα χριστουγεννιάτικη παραγωγή. Η παράσταση καταπιάνεται με το θέμα της καταπίεσης των συναισθημάτων.
Τελικά τα αγόρια κλαίνε; Οι δασκάλες και οι δάσκαλοι; Οι μπαμπάδες και οι μαμάδες;
Μια διαδραστική παράσταση για την σημασία της αποδοχής του εαυτού και της συνύπαρξης με τους άλλους.
Τρίτη 23/12 στις 18.00
Τετάρτη 24/12 στις 12.00
Κείμενο: Αγλαΐα Νάκα
Σκηνοθεσία: Φλώρα Ασουμανάκη
Επι σκηνής: Ράνια Αλεξίου, Μαριλένα Χατζηνικολάου
Σκηνικά: Πένυ Κορρέ
Παραγωγή: Η αυλή των θαυμάτων
